Jou sterre vir die naweek (19-20 Desember 2015)
JY LEES NOU Jou sterre vir die naweek (19-20 Desember 2015)
Jou verstand werk hard. Vat dit stadig en probeer ontspan.
Die sleutel tot 'n suksesvolle jaar is om getrou aan jouself te bly. As jy jou intuïsie vertrou, sal jy onoorwinbaar wees. Moenie bang wees om op te staan vir dit waarin jy glo nie.
Moenie te haastig wees nie. Bestee tyd om sake goed te oordink.
Jy is baie impulsief. Saturnus sal jou in 2016 leer om kalmer te wees en projekte te voltooi voor jy die volgende groot taak aanpak.
As jy die naweek oorhaastig tot gevolgtrekkings kom, kan jy verhoudingsprobleme te wagte wees. Hou jou humeur in toom anders sal die vonke spat en harde woorde val tussen jou en geliefdes.
Op die oog af lyk dit asof jy nie in jouself glo nie, maar jy het stil, innerlike selfvertroue en taaiheid wat uiteindelik na vore sal kom. Jou intuïsie sal jou in die regte rigting lei.
Die naweek kan dit vir Tweelinge moeilik wees om te sê hoe hulle voel of hulle kan iets heeltemal onvanpas kwytraak. Hou jou mond toe as jy uit die moeilikheid wil bly. Gaan liewer aan met jou werk.
Die omstandighede is gunstig vir allerhande soorte professionele en persoonlike projekte. Jy pak moeilike uitdagings met inisiatief en baie selfvertroue aan. Moenie dominerend wees nie.
Die naweek is dit tyd vir leer, sport of reis. Jou verstand is ook wakker en jy kan vinning besluite neem. Weerstaan die versoeking om meer te belowe as wat jy kan doen.
Pak werk wat verstandelike inspanning vereis met ekstra energie. Jy sal beplanning, leerwerk of navorsing gou afhandel, maar moenie haastig wees en kortpaaie kies nie, veral nie met kinders en tieners nie.
Met magtige Mars wat deur jou teken marsjeer is dit tyd om skaamteloos, dapper en pragtig te wees. As jy nie vol selfvertroue oor jou talente kan wees nie, waarom sal enigiemand anders dan jou lof besing?
Werk jy jou nou al lank op oor iets? Versluierde gegriefdheid kan die naweek skielik na die oppervlak kom deur middel van skerp woorde, 'n saaklike boodskap of sarkastiese e-pos.
As jy by 'n groepsaktiwiteit betrokke is, kan jy 'n skerp woordewisseling te wagte wees. Moenie by 'n vurige debat betrokke raak oor 'n situasie wat 'n tiener of kind insluit nie. Bly kalm.
Spanning heers tussen werk, huishoudelike take en verantwoordelikhede in jou verhoudings. Natuurlik sal jy jouself blameer, maar sal dit help? Soek positiewe oplossings wat jou laat goed voel oor jouself.
Jy is ongeduldig en vol energie. Gebruik jou verstandelike vermoëns en kommunikasievaardighede om ander te inspireer en met projekte te begin. Moenie vergeet om fisieke oefening in te kry nie.
Moenie uitstel nie. Die sterre spoor jou aan om iets moeiliks te doen en vaste besluite oor vriende, geldsake of jou toekomsdrome te neem.